ಘಾಟಿಯಾನ ದ್ವಿವರ್ಣ

ಘಾಟಿಯಾನ ದ್ವಿವರ್ಣ ಎಂಬುದು ಸಿಹಿನೀರಿನ ಏಡಿ ಪ್ರಭೇದದ ಹೆಸರು. ಇವು ಕರ್ನಾಟಕದ ಪಶ್ಚಿಮ ಘಟ್ಟಗಳಲ್ಲಿ ಪತ್ತೆಯಾಗಿದ್ದಾಗಿವೆ. ೨೦೨೨ರ ಆಗಸ್ಟ್ ೧೫ರಂದು ಇದರ ಪತ್ತೆಯನ್ನು ಘೋಷಿಸಲಾಯಿತು.https://vijaykarnataka.com/news/uttara-kannada/ghatiyana-dwivarna-crab-spices-found-in-western-ghat/videoshow/93850681.cms ಈ ಏಡಿಯ ದೇಹವು ಎರಡು ಬಣ್ಣಗಳನ್ನು ಹೊಂದಿರುವುದರಿಂದ ದ್ವಿ (ಎರಡು) ವರ್ಣ(ಬಣ್ಣ) ಎಂಬ ಹೆಸರನ್ನು ಇಡಲಾಗಿದೆ. ಈ ಏಡಿಯ ಮೈ ಬಿಳಿಬಣ್ಣದ್ದಾಗಿದ್ದು ಇದರ ಕಾಲುಗಳು ನೇರಳೆ ಬಣ್ಣದಲ್ಲಿರುತ್ತವೆ. ಪಶ್ಚಿಮಘಟ್ಟದ ಏಡಿ ಪ್ರಭೇದಗಳಲ್ಲಿ ಇದು ೭೫ನೆಯದ್ದಾಗಿದೆ.https://www.etvbharat.com/kannada/karnataka/state/uttarkannada/ghatiana-dvivarna-species-of-crabs-found-in-uttara-kannada/ka20220818180315339339774 

ವಾಸಸ್ಥಳ ಮತ್ತು ಆಹಾರ
ಈ ಏಡಿಗಳು ಸಿಹಿನೀರಿನಲ್ಲಿ ಬಂಡೆಗಳ ಬಿರುಕುಗಳಲ್ಲಿ ವಾಸಿಸುತ್ತವೆ. ಅವು ಸಣ್ಣ ಹುಳುಗಳು ಮತ್ತು ಪಾಚಿಗಳನ್ನು ತಿನ್ನುತ್ತವೆ. ಇವು ಮಳೆಗಾಲದಲ್ಲಿ ಹೆಚ್ಚಾಗಿ ಕಂಡುಬರುತ್ತವೆ. ಮುಸ್ಸಂಜೆ ಮತ್ತು ಮುಂಜಾವದಲ್ಲಿ ಹೆಚ್ಚು ಚಟುವಟಿಕೆಯನ್ನು ತೋರಿಸುತ್ತವೆ.https://vijaykarnataka.com/news/uttara-kannada/ghatiyana-dwivarna-crab-spices-found-in-western-ghat/videoshow/93850681.cmshttp://novataxa.blogspot.com/2022/08/dvivarna.html

ಪತ್ತೆ ಮತ್ತು ಅಧ್ಯಯನ
ಈ ಏಡಿಯನ್ನು ಮೊಟ್ಟಮೊದಲನೆಯದಾಗಿ ನಿಸರ್ಗ ಉತ್ಸಾಹಿ ಗೋಪಾಲಕೃಷ್ಣ ಹೆಗಡೆ, ಅರಣ್ಯ ಇಲಾಖೆ ಸಿಬ್ಬಂದಿ ಪರಶುರಾಮ ಪ್ರಭು ಭಜಂತ್ರಿಯವರು ಉತ್ತರಕನ್ನಡ ಜಿಲ್ಲೆಯ ಯಲ್ಲಾಪುರದ ಬಾರೆ ಎಂಬ ಊರಿನಲ್ಲಿ ಪತ್ತೆ ಹಚ್ಚಿದರು.https://kannada.asianetnews.com/karnataka-districts/ghatiana-bicolor-crab-found-in-western-ghats-yallapur-in-uttarakannada-rav-rgsjmd ಅನಂತರ ಇದರ ಪ್ರಭೇದ ವರ್ಗೀಕರಣ ಅಧ್ಯಯನವನ್ನು ಜೂಆಲಜಿಕಲ್ ಸರ್ವೆ ಆಫ್ ಇಂಡಿಯಾದ ಡಾ. ಸಮೀರ್ ಕುಮಾರ್ ಪತಿ ಮತ್ತು ಠಾಕರೆ ವೈಲ್ಡ್ ಲೈಫ್ ಫೌಂಡೇಶನ್ ತೇಜಸ್ ಠಾಕರೆಯವರು ಕರ್ನಾಟಕ ಅರಣ್ಯ ಇಲಾಖೆಯೊಂದಿಗೆ ಸೇರಿ ಮಾಡಿದರು.https://www.natureinfocus.in/environment/the-babbler-issue-no-15 Brazilian Crustacean Society (BCS) ಪ್ರಕಟಿಸುವ ಅಂತಾರಾಷ್ಟ್ರೀಯ ಜರ್ನಲ್ Nauplius ನಲ್ಲಿ ಇದರ ಬಗ್ಗೆ ಸಂಶೋಧನಾ ಲೇಖನವನ್ನು ಪ್ರಕಟಿಸಲಾಯಿತು.https://timesofindia.indiatimes.com/city/bengaluru/karnataka-new-freshwater-crab-species-spotted-in-western-ghats/articleshow/93669550.cms 

ಉಲ್ಲೇಖಗಳು

ಹೊರಕೊಂಡಿಗಳು
Meet the Western Ghats’ Wonderful New Freshwater Crabs, ರಿಚಾ ಮಲ್ಹೋತ್ರಾ, ದಿ ವೈರ್
Freshwater crab species with striking colours found in Western Ghats, ಡೌನ್ ಟು ಅರ್ಥ್

ವರ್ಗ:ಏಡಿಗಳು